ddrg/super_eurlex huggingface dataset:
(107)

På grund af Kommissionens betænkeligheder med hensyn til konkurrencen på engrosmarkederne har DONG afgivet tilsagn om at gennemføre et »gas release«-program, hvorved det i Danmark vil stille naturgas til rådighed for tredjemand. Der vil blive frigivet 400 mio. m3 gas om året (i alt 2 400 mio. m3), der skal sælges på auktion i årene 2006 til 2011 til levering i gasåret efter hver enkelt auktion. Denne mængde svarer til ca. 10 % af det samlede danske forbrug i 2005. Hvis markedsforholdene ændrer sig væsentligt, kan DONG på visse betingelser anmode Kommissionen om tilladelse til at indstille »gas release«-programmet med hensyn til de sidste to auktioner. »Gas release«-programmet er inddelt i to faser. I første fase vil DONG stille gas til rådighed på den virtuelle handelsplads (hub) i Danmark, og som det er tilfældet ved en swap-aftale, vil de valgte tilbudsgivere stille den samme mængde gas til rådighed for DONG på en af fire nærmere bestemte gashandelspladser i Nordvesteuropa. Mængder, der ikke sælges i første fase, vil blive solgt på en traditionel gasauktion senere det samme år. Desuden omfatter tilsagnene en kundefrigivelsesklausul, der går ud på, at DONG’s eksisterende direkte kunder, som deltager i auktionen, eller som køber gas hos et handelsselskab/en grossist, der har fået tildelt partier på auktionen, har ret til at begrænse deres kontraktlige købsforpligtelse over for DONG.
(5)

Der er i forbindelse med evalueringen af dette aktivstof afdækket visse potentielle problemer. Det er på grundlag af de foreliggende data navnlig ikke blevet godtgjort, at eksponeringen af forbrugerne er acceptabel. De foreliggende oplysninger tyder på, at der er problemer med metabolitter, der har samme toksicitetsniveau som aktivstoffet, og det kan ikke udelukkes, at der vil være metabolitter til stede i et omfang, der kan være toksikologisk problematisk. Endvidere giver aktivstoffets potentielle kræftfremkaldende egenskaber anledning til bekymring. Der er ligeledes en høj risiko på lang sigt for insektædende fugle, en høj akut risiko for planteædende pattedyr, en høj akut risiko på lang sigt for vandorganismer og en høj risiko for nytteleddyr.
(6)

Kommissionen opfordrede anmelderen til inden for fire uger at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA’s ekspertmøder, har ikke underbygget forventningen om, at plantebeskyttelsesmidler, der indeholder trichlorfon, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(3)

Belgien har den 19. december 2006 og den 30. januar 2007 indsendt data, som viser, at en gruppe af fartøjer, der har indstillet fiskeriet siden den 1. januar 2002, tegnede sig for 11,11 % af fiskeriindsatsen i 2001 for så vidt angår de belgiske fartøjer, der var til stede i det geografiske område, og som medførte bomtrawl med en maskestørrelse på mindst 80 mm. Da de ekstra havdage, der er anmodet om, ikke længere kan tildeles for den ønskede periode, må de ekstra dage tildeles for perioden 1. februar 2007-31. januar 2008 på grundlag af forordning (EF) nr. 41/2007.
(7)

Ved Kommissionens forordning (EF) nr. 608/2004 af 31. marts 2004 om mærkning af fødevarer eller fødevareingredienser tilsat phytosteroler, phytosterolestere, phytostanoler og/eller phytostanolestere (2) sikres det, at forbrugerne får de oplysninger, der er nødvendige for at undgå for stort indtag af tilsatte phytosteroler/phytostanoler.
DA Den Europæiske Unions Tidende L 128/49

KOMMISSIONENS BESLUTNING

af 15. maj 2007

om godkendelse af de systemer for automatisk suspension af fiskerilicenser ved overtrædelser, som Danmark, Tyskland og Det Forenede Kongerige har udviklet

(meddelt under nummer K(2007) 2036)

(Kun den danske, den engelske og den tyske udgave er autentiske)

(2007/337/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig bilag IIA, punkt 8.1, litra h),

under henvisning til anmodninger fra Danmark, Tyskland og Det Forenede Kongerige, og

ud fra følgende betragtninger:

(1) Ifølge forordning (EF) nr. 41/2007 udgør medlemsstaternes udvikling af systemer for automatisk suspension af fiskerilicenser ved overtrædelser en betingelse, som øger det maksimale antal dage, hvor et fiskerfartøj må være til stede i det geografiske område, der er defineret i bilag IIA til nævnte forordning, i perioden 1. februar 2007 til 31. januar 2008.

(2) Danmark, Tyskland og Det Forenede Kongerige har givet Kommissionen oplysninger om systemer for automatisk suspension af fiskerilicenser ved overtrædelser foretaget af fiskerfartøjer, der om bord har de fiskeredskaber, der omhandles i punkt 4.1, litra a), nr. v), i bilag IIA til forordning (EF) nr. 41/2007, nemlig trawl, snurrevod og lignende redskaber, undtagen bomtrawl, med en maskestørrelse på mindst 120 mm.

(3) På baggrund af disse oplysninger bør de systemer for automatisk suspension af fiskerilicenser, som disse medlemsstater har oplyst om, godkendes for sådanne fartøjer —

VEDTAGET FØLGENDE BESLUTNING:

Artikel 1

De systemer for automatisk suspension af fiskerilicenser ved overtrædelser, som Danmark, Tyskland og Det Forenede Kongerige har udviklet, godkendes med henblik på anvendelsen af bestemmelserne i punkt 8.1, litra h), i bilag IIA til forordning (EF) nr. 41/2007 for fiskerfartøjer, der om bord har trawl, snurrevod og lignende redskaber, undtagen bomtrawl, med en maskestørrelse på mindst 120 mm.

Artikel 2

Denne beslutning er rettet til Kongeriget Danmark, Forbundsrepublikken Tyskland og Det Forenede Kongerige Storbritannien og Nordirland.

Udfærdiget i Bruxelles, den 15. maj 2007. På Kommissionens vegne Joe BORG Medlem af Kommissionen

(1) EUT L 15 af 20.1.2007, s. 1. Ændret ved Kommissionens forordning (EF) nr. 444/2007 (EUT L 106 af 24.4.2007, s. 22).
(5)

I overensstemmelse hermed bør der ydes EF-tilskud til de EF-referencelaboratorier, der er blevet udpeget til at varetage de funktioner og opgaver, der er fastsat i følgende retsakter: — Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (4), — Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease (5), — Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza (6), — Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (7), — Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme (8), — Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr (9), — Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest (10), — Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (11), — Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (12), — Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (13), — Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende (14), — Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (15), — forordning (EF) nr. 882/2004 for så vidt angår brucellose.
(56)

Denne fortolkning er i øvrigt i overensstemmelse med proportionalitetsprincippet. En sådan kobling af ruter ville nemlig give medlemsstaterne mulighed for at pålægge forpligtelse til offentlig tjeneste på ruter i tilfælde, hvor dette ikke er nødvendigt til sikring af et passende udbud. Muligheden for at koble ruter (i rutenet) nævnes således kun i artikel 4, stk. 1, litra d), hvor det hedder, at retten til at drive sådan flyvning skal udbydes i offentligt udbud, »enten for en rute eller for et rutenet«. Denne udtrykkelige omtale i artikel 4, stk. 1, litra d), udelukker derimod, at kobling i net kan tillades i medfør af artikel 4, stk. 1, litra a), b) og c). Det er netop i tilfælde, hvor intet luftfartsselskab har påbegyndt eller står for at påbegynde ruteflyvning på en rute i overensstemmelse med den forpligtelse til offentlig tjeneste, der gælder for ruten, at medlemsstaten kan begrænse adgangen til den pågældende rute til blot ét luftfartsselskab i en periode på indtil tre år og udbyde flyvningen i offentligt udbud, som også kan omfatte et rutenet. Kobling af flere ruter kan således betragtes som en reaktion på en klar forstyrrelse af markedet og en form for indirekte kompensation, som, i lighed med direkte kompensation, kun kan tillades inden for rammerne af artikel 4, stk. 1, litra d). I en ordning for forpligtelse til offentlig tjeneste i medfør af artikel 4, stk. 1, litra a), kan en kobling under ingen omstændigheder tage sigte på at gøre to separate ruter rentable med henblik på at begunstige driften for et eller flere luftfartsselskaber.
(2)

Fristerne er udløbet for Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets indgivelse til Kommissionen af de dokumenter, der er omhandlet i artikel 6, stk. 1, litra b), i forordning (EF) nr. 1258/1999 og i artikel 4, stk. 1, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70 for så vidt angår proceduren for regnskabsafslutning for EUGFL, Garantisektionen (2).
(11)

Efter artikel 32, stk. 5, i forordning (EF) nr. 1290/2005 bæres de finansielle konsekvenser af den manglende inddrivelse som følge af uregelmæssigheder af den pågældende medlemsstat med 50 % og af fællesskabsbudgettet med 50 %, hvis inddrivelsen som følge af disse uregelmæssigheder ikke har fundet sted inden for en frist på fire år efter datoen for den første administrative eller retslige konstatering eller på otte år, hvis inddrivelsen er genstand for søgsmål ved de nationale domstole. Artikel 32, stk. 3, i nævnte forordning forpligter medlemsstaterne til sammen med årsregnskaberne at tilsende Kommissionen en sammenfattende oversigt over de inddrivelsesprocedurer, der er iværksat som følge af uregelmæssigheder. Der findes detaljerede bestemmelser om medlemsstaternes pligt til at indberette de beløb, der skal inddrives, i Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (7). Bilag III til nævnte forordning indeholder modeller for tabel 1 og 2, som medlemsstaterne skal fremlægge i 2007. Kommissionen bør på basis af de tabeller, som medlemsstaterne har udfyldt, træffe beslutning om de finansielle konsekvenser af den manglende inddrivelse som følge af uregelmæssigheder, der er mere end henholdsvis fire og otte år gamle. Denne beslutning foregriber ikke fremtidige overensstemmelsesbeslutninger efter artikel 32, stk. 8, i forordning (EF) nr. 1290/2005.
(4)

Det er nødvendigt at sikre, at ophævelsen af forbuddene ikke bringer folke- og dyresundheden i fare. Det er ligeledes nødvendigt at garantere fødevaresikkerheden i overensstemmelse med Kommissionens forordning (EF) nr. 1480/2004 (2), hvori fastsættes særlige regler for varer, der ankommer fra områder, hvor Republikken Cyperns regering ikke udøver faktisk kontrol, til områder, hvor regeringen udøver faktisk kontrol. Der bør derfor fastsættes visse vilkår for handel med de berørte produkter.
21.

Et offentligt tilsynssystem bør under iagttagelse af de gældende regler i den pågældende medlemsstat have ret til at træffe disciplinære foranstaltninger eller iværksætte sanktioner over for lovpligtige revisorer og revisionsfirmaer.
(3)

Forslaget om at gengive EF-traktatens artikel 20 i pas for at informere borgerne om deres rettigheder blev fremsat i Michel Barniers rapport af 9. maj 2006»For a European civil protection force: Europe aid«. Den 15. juni 2006 opfordrede Rådets formandskab medlemsstaterne til at overveje muligheden for at gengive ordlyden af EF-traktatens artikel 20 i pas for at sikre, at EU-borgerne er velinformerede om deres rettigheder (1).
(13)

Et særligt register over relevante oplysninger for alle MCA-bærende luftfartøjer, der flyver inden for EU, samt til og fra EU, kunne være med til at løse interferensproblemer, ved at alle oplysningerne indsamles i rette tid og i et fælles format. I første omgang vil et sådant register skulle føres af de pågældende MCA-operatører og stilles til rådighed for Kommissionen og medlemsstaterne; en sådan ordning bør jævnligt tages op til fornyet overvejelse.
DA Den Europæiske Unions Tidende L 41/23

RÅDETS HENSTILLING

af 12. februar 2008

om meddelelse af decharge til Kommissionen for gennemførelsen af transaktionerne under Den Europæiske Udviklingsfond (ottende EUF) for regnskabsåret 2006

(2008/117/EF)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

som henviser til fjerde AVS-EØF-konvention, undertegnet den 15. december 1989 i Lomé (1) og ændret ved aftalen undertegnet på Mauritius den 4. november 1995 (2),

som henviser til den interne aftale om finansiering og forvaltning af Fællesskabets bistand inden for anden finansprotokol til fjerde AVS-EF-konvention (3) herunder oprettelsen af Den Ottende Europæiske Udviklingsfond (ottende EUF), særlig artikel 33, stk. 3,

som henviser til finansforordning 98/430/EF af 16. juni 1998 vedrørende samarbejdet med henblik på udviklingsfinansiering under fjerde AVS-EF-konvention (4), særlig artikel 66-74,

som har gennemgået forvaltningsregnskabet og status pr. 31. december 2006 vedrørende transaktionerne under ottende EUF samt Revisionsrettens beretning vedrørende regnskabsåret 2006 med Kommissionens tilhørende svar (5), og

som tager følgende i betragtning:

(1) Europa-Parlamentet meddeler i henhold til artikel 33, stk. 3, i den interne aftale Kommissionen decharge for den finansielle forvaltning af ottende EUF efter henstilling fra Rådet.

(2) Kommissionens gennemførelse af alle transaktioner under ottende EUF i regnskabsåret 2006 har været tilfredsstillende —

HENSTILLER til Europa-Parlamentet, at det meddeler Kommissionen decharge for gennemførelsen af transaktionerne under ottende EUF for regnskabsåret 2006.

Udfærdiget i Bruxelles, den 12. februar 2008. På Rådets vegne A. BAJUK Formand

(1) EFT L 229 af 17.8.1991, s. 3.

(2) EFT L 156 af 29.5.1998, s. 3.

(3) EFT L 156 af 29.5.1998, s. 108.

(4) EFT L 191 af 7.7.1998, s. 53.

(5) EUT C 259 af 31.10.2007, s. 1.
DA Den Europæiske Unions Tidende L 41/22

RÅDETS HENSTILLING

af 12. februar 2008

om meddelelse af decharge til Kommissionen for gennemførelsen af transaktionerne under Den Europæiske Udviklingsfond (syvende EUF) for regnskabsåret 2006

(2008/116/EF)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

som henviser til fjerde AVS-EØF-konvention, undertegnet den 15. december 1989 i Lomé (1), og ændret ved aftalen undertegnet i Mauritius den 4. november 1995 (2),

som henviser til den interne aftale 91/401/EØF om finansiering og forvaltning af Fællesskabets bistand inden for fjerde AVS/EØF-konvention (3) herunder oprettelsen af Den Syvende Europæiske Udviklingsfond (syvende EUF), særlig artikel 33, stk. 3,

som henviser til finansforordning 91/491/EØF af 29. juli 1991 vedrørende samarbejdet med henblik på udviklingsfinansiering under fjerde AVS-EØF-konvention (4), særlig artikel 69-77,

som har gennemgået forvaltningsregnskabet og status pr. 31. december 2006 vedrørende transaktionerne under syvende EUF samt Revisionsrettens beretning vedrørende regnskabsåret 2006 med Kommissionens tilhørende svar (5), og

som tager følgende i betragtning:

(1) Europa-Parlamentet meddeler i henhold til artikel 33, stk. 3, i den interne aftale Kommissionen decharge for den finansielle forvaltning af syvende EUF efter henstilling fra Rådet.

(2) Kommissionens gennemførelse af alle transaktioner under syvende EUF i regnskabsåret 2006 har været tilfredsstillende,

HENSTILLER til Europa-Parlamentet, at det meddeler Kommissionen decharge for gennemførelsen af transaktionerne under syvende EUF for regnskabsåret 2006.

Udfærdiget i Bruxelles, den 12. februar 2008. På Rådets vegne A. BAJUK Formand

(1) EFT L 229 af 17.8.1991, s. 3.

(2) EFT L 156 af 29.5.1998, s. 3.

(3) EFT L 229 af 17.8.1991, s. 288.

(4) EFT L 266 af 21.9.1991, s. 1.

(5) EUT C 259 af 31.10.2007, s. 1.
DA Den Europæiske Unions Tidende L 41/24

RÅDETS HENSTILLING

af 12. februar 2008

om meddelelse af decharge til Kommissionen for gennemførelsen af transaktionerne under Den Europæiske Udviklingsfond (niende EUF) for regnskabsåret 2006

(2008/118/EF)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

som henviser til AVS/EF-partnerskabsaftalen, undertegnet i Cotonou den 23. juni 2000 (1), og ændret i Luxembourg (Storhertugdømmet Luxembourg) den 25. juni 2005 (2),

som henviser til den interne aftale om finansiering og forvaltning af Fællesskabets bistand inden for finansprotokollen til AVS/EF-partnerskabsaftalen (3) herunder oprettelsen af Den Niende Europæiske Udviklingsfond (niende EUF), særlig artikel 32, stk. 3,

som henviser til finansforordningen af 27. marts 2003 vedrørende den 9. Europæiske Udviklingsfond (4), særlig artikel 96-103,

som har gennemgået forvaltningsregnskabet og status pr. 31. december 2006 vedrørende transaktionerne under niende EUF samt Revisionsrettens beretning vedrørende regnskabsåret 2006 med Kommissionens tilhørende svar (5), og

som tager følgende i betragtning:

(1) Europa-Parlamentet meddeler i henhold til artikel 32, stk. 3, i førnævnte interne aftale meddeler Kommissionen decharge for den finansielle forvaltning af niende EUF efter henstilling fra Rådet.

(2) Kommissionens gennemførelse af alle transaktioner under niende EUF i regnskabsåret 2006 har været tilfredsstillende,

HENSTILLER til Europa-Parlamentet, at det meddeler Kommissionen decharge for gennemførelsen af transaktionerne under niende EUF for regnskabsåret 2006.

Udfærdiget i Bruxelles, den 12. februar 2008. På Rådets vegne A. BAJUK Formand

(1) EFT L 317 af 15.12.2000, s. 3.

(2) EUT L 287 af 28.10.2005, s. 4.

(3) EFT L 317 af 15.12.2000, s. 355.

(4) EUT L 83 af 1.4.2003, s. 1.

(5) EUT C 259 af 31.10.2007, s. 1.
DA Den Europæiske Unions Tidende L 41/21

RÅDETS HENSTILLING

af 12. februar 2008

om meddelelse af decharge til Kommissionen for gennemførelsen af transaktionerne under Den Europæiske Udviklingsfond (sjette EUF) for regnskabsåret 2006

(2008/115/EF)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

som henviser til tredje AVS-EF-konvention, undertegnet den 8. december 1984 i Lomé (1),

som henviser til den interne aftale 86/126/EØF om finansiering og forvaltning af Fællesskabets bistand (2), særlig artikel 29, stk. 3,

som henviser til finansforordning 86/548/EØF af 11. november 1986 vedrørende Den Sjette Europæiske Udviklingsfond (sjette EUF) (3), særlig artikel 66-73,

som har gennemgået forvaltningsregnskabet og status pr. 31. december 2006 vedrørende transaktionerne under sjette EUF samt Revisionsrettens beretning vedrørende regnskabsåret 2006 med Kommissionens tilhørende svar (4), og

som tager følgende i betragtning:

(1) Europa-Parlamentet meddeler i henhold til artikel 29, stk. 3, i den interne aftale Kommissionen decharge for den finansielle forvaltning af sjette EUF efter henstilling fra Rådet.

(2) Kommissionens gennemførelse af alle transaktioner under sjette EUF i regnskabsåret 2006 har været tilfredsstillende,

HENSTILLER til Europa-Parlamentet, at det meddeler Kommissionen decharge for gennemførelsen af transaktionerne under sjette EUF for regnskabsåret 2006.

Udfærdiget i Bruxelles, den 12. februar 2008. På Rådets vegne A. BAJUK Formand

(1) EFT L 86 af 31.3.1986, s. 3.

(2) EFT L 86 af 31.3.1986, s. 210. Ændret ved afgørelse 86/281/EØF (EFT L 178 af 2.7.1986, s. 13).

(3) EFT L 325 af 20.11.1986, s. 42.

(4) EUT C 259 af 31.10.2007, s. 1.
Lokale emissioner til miljøet og til behandlingsanlæg for spildevand skal, hvor det er nødvendigt, begrænses via nationale regler for at sikre, at der ikke kan påregnes nogen risiko for mikroorganismerne i spildevandsanlægget og for mennesker via miljøet.